Diari Oficial de la Generalitat Valenciana


Sumari del DOGV 6925, del 18-12-2012 (2012/11726)

Resolució de 10 de desembre de 2012, de la Conselleria d'Infraestructures, Territori i Medi Ambient, relativa a la suspensió de la licitació de l'expedient de la direcció, execució i coordinació, seguretat i salut de l'obra d'adequació i recuperació mediambiental de l'entorn del barranc de les Foietes de Benidorm mentre es convalida l'esmena detectada en el projecte.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6925

Data del DOGV
:   18-12-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/11581


Data del document
:   10-12-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Resolució de 10 de desembre de 2012, de la Conselleria d'Infraestructures, Territori i Medi Ambient, relativa a la suspensió de la licitació de l'expedient de la direcció, execució i coordinació, seguretat i salut de l'obra d'adequació i recuperació mediambiental de l'entorn del barranc de les Foietes de Benidorm mentre es convalida l'esmena detectada en el projecte. [2012/11754]  
Mitjançant una Resolució de 25 de maig de 2012, es va aprovar l'expedient de contractació de la direcció, execució i coordinació, seguretat i salut de l'obra d'adequació i recuperació mediambiental de l'entorn del barranc de les Foietes de Benidorm i es va disposar l'obertura del procediment de licitació.   
Així el 26 de novembre de 2012 es va enviar l'anunci de licitació al Diari Oficial de la Unió Europea i es va publicar en el DOCV el 29 de novembre de 2012. El termini de presentació d'ofertes acabarà el 7 de gener de 2013.   
Per mitjà d'un escrit de la Direcció General d'Obres Públiques, Projectes Urbans i Habitatge, de 4 de desembre de 2012, es comunica que s'ha detectat un error rellevant en el projecte de l'obra objecte de licitació i és, per tant, necessària la paralització temporal de la licitació de la direcció de l'obra fins a l'esmena del projecte objecte de licitació.   
  
De conformitat amb allò que disposa l'article 33 del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic són causes d'anul·labilitat de dret administratiu la resta d'infraccions de l'ordenament jurídic i, en especial, les de les regles contingudes en la present llei, de conformitat amb l'article 63 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
  
Segons el referit article 63.1 són anul·lables els actes de l'Administració que incórreguen en qualsevol infracció de l'ordenament jurídic, inclús la desviació de poder, i en l'apartat segon disposa que, no obstant això, el defecte de forma només determinarà l'anul·labilitat quan l'acte no tinga els requisits formals indispensables per a aconseguir el seu fi o done lloc a la indefensió dels interessats.  
L'article 67 del mateix cos legal establix que l'administració podrà convalidar els actes anul·lables i esmenar els vicis que tinguen. L'acte de convalidació produirà efecte des de la seua data, excepte allò que s'ha disposat anteriorment per a la retroactivitat dels actes administratius.  
La consellera d'Infraestructures, Territori i Medi Ambient és competent per a adoptar la present resolució, en virtut de les facultats que em conferix l'article 28 de la Llei 5/1983, de 30 de desembre, del Consell.  
  
Vistos els preceptes legals citats i la resta de disposicions de general i pertinent aplicació, resolc:  
Suspendre la licitació de l'expedient de la direcció, execució i coordinació, seguretat i salut de l'obra d'adequació i recuperació mediambiental de l'entorn del barranc de les Foietes de Benidorm mentre es convalida l'esmena detectada en el projecte.   
Contra la present resolució, que posa fi a la via administrativa, podrà interposar-se recurs potestatiu de reposició davant del conseller en el termini d'un mes, comptador des de l'endemà de ser notificada, d'acord amb el que establixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb el que establix l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
Tot això, sense perjuí que puga interposar-se qualsevol altre recurs que es crega oportú.  
  
València, 10 de desembre de 2012.- La consellera d'Infraestructures, Territori i Medi Ambient: Isabel Bonig Trigueros.